*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*143. számú előterjesztés*

Bátaszék Város Önkormányzat Képviselő-testületének 2022. augusztus 31-én

1. órakor megtartandó ülésére

Tájékoztató a BÁT-KOM 2004 Kft. 2022. évi üzleti tervének első féléves teljesüléséről

|  |
| --- |
| **Előterjesztő:** Pap Péter ügyvezető  **Készítette**: Pap Péter ügyvezető    **Törvényességi ellenőrzést végezte:** ----------------------  **Tárgyalja:**  PG Bizottság: 2022. 08. 30.  Felügyelő Bizottság |

**Tisztelt Képviselő- testület!**

**1. A BÁT-KOM 2004 Kft. féléves beszámolója**

A gazdasági társaság ez évi üzleti tervét januárban, alapos tervezés alapján igyekeztünk összeállítani. A valószínűsíthető negatív hatások miatt takarékos gazdálkodást folytattunk. Az év első részében rendkívüli gazdasági esemény nem történt, feladatainkat nagyrészt az üzleti tervben meghatározottak szerint végeztük.

Az ügyvitel területén létszámot csökkentettem, a feladatok végrehajtása így feszítettebb, de megoldható.

A piac üzemeltetés területén szokványos gazdálkodással telt a félév.

A város fenntartás területén a szintén megtakarítás mutatkozik, az év elején jelentős volt a megbetegedések száma. A dologi kiadásokat is minimalizáltam.

A takarítás tekintetében a jelentős dolgozói mobilitás nehezítette a feladat ellátást, de a jelentős alkalmi foglalkoztatás plusz eredményt generált.

A sportpálya üzemeltetés tekintetében nagyrészt az üzleti tervben meghatározottak szerint történt a feladat ellátás. Még ebben az időszakban sikerült a tüzelőanyagot beszerezni. Az intézmény üzemeltetésének minden részlete még nem határozható meg, mert a tényleges villanyszámlák még nem érkeztek meg. Számításaink szerint még 1 500 000,-Ft összeget kell megfizetnünk, mely összeg rendelkezésre áll a Kft. költségvetésében.

A sportcsarnok üzemeltetésnél a személyi jellegű költségek pozitívan alakultak a dolgozói egyéni kedvezmények okán. Az energia költségek viszont jelentős emelkedést mutattak. A Tankerülettől már az év elejétől a gázszámlák háromszoros összeggel érkeztek, továbbá jelentős az emelkedés a fűtés és a meleg víz területén is. Villanyszámla még nem érkezett, számításaink szerint 1 000 000 ,-Ft nagyságrendű számlát kell majd kifizetnünk, mely összeg rendelkezésre áll a Kft. költségvetésében.

Az építési tevékenység területén nagyrészt sikerült az üzleti tervnek megfelelően gazdálkodni. A munkák nagy része külső megrendelőtől érkezett.

Az uszoda üzemeltetése területén a bevételek a tervezettnél jobban alakultak. A hőszivattyús rendszer több alkalommal leállt, amit garancia keretében a kivitelező javított. A gázszámlák tekintetében tervszerűen történtek az események, mivel 2022. szeptember 30.-ig van szerződésünk. A villany számlák tekintetében viszont elmaradás van, számításaink szerint nagyságrendileg 8 000 000,-Ft összegű számlát kell kiegyenlítenünk, mely összeg rendelkezésre áll a Kft. költségvetésében.

A beszámoló adatai több területen nem adnak teljes képet a valós helyzetről, az energia felhasználásunk területén jelentkező hiányos adatokat tapasztalati úton kalkulált adatokkal pótoltuk.

A szerződéses feladatainkat rendben elláttuk.

A gazdálkodás a félévben nagy részben követte az üzleti tervet.

A második félév működésére vonatkozóan a rendelkezésünkre álló adatok alapján új üzleti tervet kell készíteni az energia árak drasztikus emelkedése okán. Az üzleti terv módosításának alapját képezhető megoldások ismertetését a 2. pont tartalmazza.

Kérem a Tisztelt Képviselő-testületet, hogy a féléves beszámolót elfogadni szíveskedjen.

**H a t á r o z a t i j a v a s l a t :**

**BÁT-KOM 2004. Kft. 2022. évi féléves beszámolójának elfogadására**

Bátaszék Város Önkormányzatának Képviselő-testülete, mint a BÁT-KOM 2004. Kft tulajdonosa - e jogkörében eljárva - a Kft. 2022. évi féléves beszámolóját elfogadja.

*Határidő:* 2022. szeptember 10.

*Felelős:* Kondriczné Dr. Varga Erzsébet jegyző

(a határozat megküldésért)

*Határozatról értesül:* BÁT-KOM 2004. Kft.

Bátaszéki KÖH pénzügyi iroda

irattár

**2. Üzleti terv módosítás előkészítése**

Az energia árak változása alapvetően a telephely, a sportcsarnok, a sportpálya és az uszoda tekintetében jelent komoly változásokat. A kalkulációkat a jelenleg rendelkezésünkre álló adatok alapján végeztük. Az adatok 2022. december 31. napjáig tartó időszakra szólnak.

**Telephely**: - villany tekintetében az éves tervhez képest 110 000,-Ft a várható többletköltség;

- gáz tekintetében az éves tervhez képest 430 000,-Ft a várható többletköltség.

Összes többletköltség: 540 000,-Ft.

**Sportcsarnok**: - villany tekintetében az éves tervhez képest 300 000,-Ft a várható többletköltség, ha

létrejön a szerződés és a megtermelt mennyiséget is elszámolják, ha nem, akkor

1 500 000,-FT a többletköltség;

- gáz tekintetében az éves tervhez képest 3 000 000,-FT a várható többletköltség, azért

csak ennyi, mert a Tankerület 194,-FT/m3 áron számlázza tovább felénk. Ha piaci

áron kapnánk, akkor 12 000 000,-Ft lenne a többletköltség.

Összes többletköltség: 3 300 000,-Ft.

A sportcsarnok üzemidő csökkentése esetén, 17 órai bezárással a megtakarítás 1 200 000 ,-Ft lenne

a következő négy hónapra vetítve. Az esti 17 óra utáni időszakban és a munkaszüneti napokon

valós költségek alapján kialakított használati díjat lenne célszerű alkalmazni.

A Tankerületnek kiszámlázott használati díj 30 %-os emelése további 400 000,-Ft megtakarítást

jelentene.

**Sportpálya**:- gáz nincs, a fűtés szilárd tüzelőanyaggal történik, melynek beszerzése már megtörtént;

- villany tekintetében az éves tervhez képest 2 700 000,-Ft a várható többletköltség.

Összes többletköltség: 2 700 000,-Ft.

Az intézmény üzemelése során a nem sport jellegű tevékenységek racionális szintre történő visszaszorítása energia megtakarítást eredményezhetne.

**Tanuszoda**: - villany tekintetében az éves tervhez képest 14 600 000,-Ft a várható többletköltség;

- gáz tekintetében az éves tervhez képest 14 000 000,-Ft a várható többletköltség.

Összes többletköltség: 28 600 000,-Ft.

A Tanuszoda üzemidő csökkentése esetén- mely alapján a munkanapokon 8-17 óráig, szombaton

8-12 óráig lenne nyitva és vasárnap zárva lenne- a megtakarítás 6 200 000,-Ft lenne.

A belépőjegyek árának emelése is szükséges.

**Összegzés**: a kalkulált várható többletköltség az intézmények változatlan feltételek mellett történő üzemeltetéséhez 2022. december 31. napjáig 35 140 000,-Ft.

Kérem a Tisztelt Képviselő-testületet, hogy a fentiek figyelembe vételével tárgyalja a napirendi pontot!

Bátaszék, 2022. augusztus 22.

Tisztelettel: Pap Péter

ügyvezető